WPL और IPL की क्वॉलिटी क्रिकेट के लिए डोमेस्टिक स्ट्रक्चर मजबूत करना जरूरी
Venkatesh Prasad ON BCCI Over Domestic Cricket Structure.  आपको क्या लगता है कि विमेंस प्रीमियर लीग (WPL) इंडियन प्रीमियर लीग IPLकी तरह वर्ल्ड में अपना अलग मुकाम हासिल कर पाएगा?
पूर्व तेज गेंदबाज वेंकटेश प्रसाद भारत के डोमेस्टिक क्रिकेट के कमजोर स्ट्रक्चर को लेकर चिंतित हैं। 53 साल के इस पूर्व गेंदबाज ने BCCI को घरेलू क्रिकेट का बुनियादी ढांचा सुधारने की सलाह दी है।
वे पहले ही सीजन में विमेंस प्रीमियर लीग की सफलता से खुश हैं, लेकिन भारतीय लीगों में क्वॉलिटी क्रिकेट बरकरार रखने को चुनौतीपूर्ण मानते हैं। प्रसाद WPL के लिए स्पोर्ट्स 18 टीवी चैनल और जियो सिनोमा प्लेटफॉर्म से बतौर एक्सपर्ट जुड़े हैं।
WPL के आखिर और IPL की शुरुआत से पहले वेंकटेश प्रसाद ने दैनिक भास्कर से खास बातचीत...
इंटरव्यू के सवाल-जवाब पढ़ने से पहले एक बार वेंकटेश प्रसाद के करियर को रिकॉल कर लेते हैं...
जानिए भास्कर के सवालों पर प्रसाद के जवाब 
सवाल: क्या विमेंस प्रीमियर लीग में IPL की तरह दुनिया में मुकाम हासिल कर सकेगा?
प्रसाद: विमेंस प्रीमियर लीग शुरुआत के साथ ही रुतबा हासिल कर चुकी है। अगर बेस प्राइस देखें, तो वह IPL के पहले सीजन की टीमें से कहीं ज्यादा है। यह लीग मौजूदा विमेंस लीग को पीछे छोड़ चुकी है। मुझे पूरा भरोसा है कि यह आगे भी कायम रहेगा।
सवाल: WPL को और बेहतर करने के लिए क्या करना होगा। बोर्ड के सामने क्या चुनौतियां आएंगी?
प्रसाद: विमेंस लीग आने के बाद BCCI की चुनौतियां बढ़ गई हैं। IPL और WPLको सही से संचालित करने और इनकी क्वॉलिटी मेंटेन रखना भी एक बड़ा चैलेंज है। दोनों भारतीय लीग अब ब्रांड बन चुकी हैं और उसके विकास की भी जिम्मेदारी BCCI पर है। अब उसे मजबूत स्ट्रक्चर की जरूरत है, क्योंकि इन दोनों लीग के अलावा डोमेस्टिक क्रिकेट को भी जारी रखना है। मुझे लगता है कि डोमेस्टिक क्रिकेट के लिए अभी मजबूत स्ट्रैक्चर नहीं है। अगर घरेलू क्रिकेट बेहतर होगा, तभी आपको IPLऔर WPLके लिए बेहतर खिलाड़ी मिलेंगे।
सवाल: WPL में तीन टीमों की कमान भारतीय खिलाड़ियों के हाथ में थी। सबसे सबसे ज्यादा किसने किया?
प्रसाद: हरमनप्रीत कौर ने मुंबई, स्मृति मंधाना ने रॉयल चैलेंजर्स बेंगलुरु और स्नेह राणा ने गुजरात जायंट्स की कप्तानी की। तीनों की तुलना करना गलत होगा, क्योंकि तीनों की अपनी-अपनी काबिलियत है। जहां तक मेरा सवाल है, मैं हरमनप्रीत कौर से प्रभावित हूं। वह मुंबई को काफी अच्छे से लीड कर रही हैं। उसका बॉडी लैंग्वेज काफी पॉजिटिव है। आप स्किल को छोड़ दो, परफॉर्मेंस अपनी जगह है, लेकिन मैं ऐसा बॉडी लैंग्वेज स्नेह राणा और स्मृति मंधाना में नहीं देखता। हरमन सभी खिलाड़ियों से बात करती हैं, उनके साथ घुलती-मिलती हैं। इससे युवा खिलाड़ी भी काफी सहज महसूस कर रही हैं। सबको साथ लेकर चल रही हैं। वह खिलाड़ियों को मोटिवेट करती हैं। उनका ग्रेट जॉब है। इसके साथ ही साथ उसने बल्ले से भी काफी अच्छा प्रदर्शन किया है।
सवाल: खिताब की प्रबल दावेदार किसे मानते हैं?
प्रसाद: WPL की प्रबल दावेदार मुंबई इंडियंस को मान रहा हूं। मुंबई ने शुरुआत से ही बेहतर प्रदर्शन किया है।
